**Ministru kabineta noteikumu projekta „Noteikumi par siltumnīcefekta gāzu inventarizācijas un prognožu sagatavošanas nacionālo sistēmu”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Noteikumi par siltumnīcefekta gāzu inventarizācijas un prognožu sagatavošanas nacionālo sistēmu” (turpmāk – noteikumu projekts) ir sagatavots saskaņā ar likuma “Par piesārņojumu” [53. panta](http://likumi.lv/ta/id/167091-par-latvijas-republikas-dalibu-kioto-protokola-elastigajos-mehanismos#p6) otrās daļas 1. punktu.  Vides aizsardzības un reģionālās attīstības ministrija (turpmāk – VARAM) ir konstatējusi, ka nepieciešams veikt grozījumus Ministru kabineta 2012. gada 27. martanoteikumos Nr. 217 „Noteikumi par siltumnīcefekta gāzu emisijas vienību inventarizācijas nacionālo sistēmu”. Ņemot vērā to, ka nepieciešamo grozījumu apjoms ir vairāk kā 50% no noteikumu teksta, tad, ievērojot Ministru kabineta 2009.gada 3.februāra noteikumu Nr. 108 ”Normatīvo aktu projektu sagatavošanas noteikumi” 140. punktu, ir jāizstrādā jauni Ministru kabineta noteikumi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācija un problēmas, pastāvošais tiesiskais regulējums, tā būtība un nepilnības  Šobrīd esošie 2012. gada 27. marta Ministru Kabineta noteikumi Nr. 217 „Noteikumi par siltumnīcefekta gāzu emisijas vienību inventarizācijas nacionālo sistēmu” nav atjaunināti atbilstoši jaunākajām pārraudzības un ziņošanas prasībām, kas pieņemtas ANO Vispārējās konvencijas par klimata pārmaiņām (turpmāk – Klimata konvencija), Kioto protokola un Eiropas Savienības tiesību aktu un Vides monitoringa programmas 2015. –2020. gadam, tai skaitā Gaisa un klimata pārmaiņu monitoringa programma, kura izstrādāta pamatojoties uz Vides politikas pamatnostādnēm 2014. –2020. gadam ietvaros. Līdz ar to, lai nodrošinātu, ka ikgadējā siltumnīcefekta gāzu inventarizācija un ziņojumi par politikām, pasākumiem un prognozēm tiek sagatavoti balstoties uz jaunākajiem starptautiski un nacionāli pieņemtajiem tiesību aktiem, ir ticami, konsekventi, pārredzami, salīdzināmi un sagatavoti savlaicīgos termiņos šajos noteikumos nepieciešams veikt vairākus saturiskus grozījumus.  Noteikumu projekts izstrādāts ar mērķi:   * iekļaut jaunākās pārraudzības un ziņošanas prasības, kas pieņemtas Apvienoto Nāciju Organizācijas (turpmāk – ANO) Vispārējās konvencijas par klimata pārmaiņām (turpmāk – Klimata konvencija), Kioto protokola un Eiropas Savienības tiesību aktu un Vides monitoringa programmas 2015. – 2020. gadam, tai skaitā Gaisa un klimata pārmaiņu monitoringa programmas, kura izstrādāta pamatojoties uz Vides politikas pamatnostādnēm 2014. – 2020.gadam ietvaros; * paplašināt esošo ikgadējās siltumnīcefekta gāzu inventarizācijas institucionālo (nacionālo) sistēmu ar atbildīgām institūcijām, kas iesniedz darbības datus, tas ir Valsts meža dienestu, Valsts dzelzceļa administrāciju, Lauksaimniecības datu centru, Lauku atbalsta dienestu, valsts sabiedrību ar ierobežotu atbildību “Zemkopības ministrijas nekustamie īpašumi”, akciju sabiedrību “Latvijas valsts meži”, biedrību “Latvijas kūdras asociācija” u.c. un aprēķina emisijas, tas ir, Fizikālo enerģētikas institūtu, kas aprēķinās emisijas no transporta; * noteikt siltumnīcefekta gāzu prognožu sagatavošanas nacionālo sistēmu, tas ir atbildīgās institūcijas gan par darbības datu iesniegšanu (Ekonomikas ministrija, Zemkopības ministrija, Satiksmes ministrija), gan siltumnīcefekta gāzu aprēķiniem (valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs”, Fizikālās enerģētikas institūts, Latvijas Valsts mežzinātnes institūts “Silava”, Latvijas Lauksaimniecības universitāte), gan nacionālās sistēmas koordinēšanu – VARAM; * papildināt ikgadējās siltumnīcefekta gāzu inventarizācijas un nosakot no jauna siltumnīcefekta gāzu prognožu sagatavošanas kvalitātes kontroles un kvalitātes nodrošināšanas procedūras, tai skaitā arī dalību starptautiskajā pārbaužu procesā – koordinējot un sniedzot atbildes uz starptautisko auditoru jautājumiem. * iekļaut un noteikt ziņošanas un uzskaites kārtību par siltumnīcefekta gāzu emisiju un piesaisti no zemes izmantošanas, zemes izmantošanas maiņas un mežsaimniecības darbībām, kā arī aramzemes un ganību apsaimniekošanas sistēmām. * papildināt jau esošo ziņošanas un uzraudzības kārtību ikgadējai siltumnīcefekta gāzu inventarizācijai; * noteikt ziņošanas un uzraudzības kārtību siltumnīcefekta gāzu prognožu sagatavošanai, tai skaitā uzraudzības komitejai plānotās darbības. |
| 3. | Projekta izstrādē iesaistītās institūcijas | Noteikumu projekta izstrādē tika iesaistītas šādas institūcijas:  valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs, Fizikālās enerģētikas institūts, Valsts dzelzceļa administrācija, Latvijas valsts mežzinātnes institūts “Silava”, Latvijas Lauksaimniecības universitāte. Noteikumu projekta izstrādē netika organizēta darba grupa. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums ietekmē vai var ietekmēt:   * ikgadējās siltumnīcefekta gāzu inventarizācijas sagatavošanā iesaistītās institūcijas; * siltumnīcefekta gāzu prognožu sagatavošanā iesaistītās institūcijas; * komersantus, kuriem jāiesniedz informācija par saražotā cementa klinkera sastāvu, oglekļa saturu izmantotajā čugunā, čuguna lūžņos un saražotajā neapstrādātajā tēraudā; oglekļa elektrodu patēriņu elektrokrāsnīs, dabasgāzes importēšanu, transportēšanu un uzglabāšanu, notekūdeņu dūņu gāzi. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskā regulējuma papildus ietekme uz administratīvo slogu netiek plānota, jo pēc būtības šāda kārtība jau tiek īstenota.  Visa informācija, kas nepieciešama ikgadējai siltumnīcefekta gāzu inventarizācijas sagatavošana noteikumu projekta noteiktajās institūcijās tiek apkopota, līdz ar to papildus līdzekļi nebūs vajadzīgi.  Darbības dati, kas nepieciešami siltumnīcefekta gāzu prognožu sagatavošanai, ir nozaru ministriju atbildībā, jo tās ir atbildīgas par savas nozares politikas izstrādi arī ilgtermiņā, līdz ar to papildus administratīvais slogs nav paredzams.  *Noteikumu projekta ietekme uz Nacionālā attīstības plāna rādītājiem, mikro vai makro līmenī*:  Tas nodrošinās Latvijas Nacionālā attīstības plāna 2014. – 2020. gadam mērķa [120] un [199] izpildi, tas ir:  **[120] Mērķis 4**  Nepārsniegt ilgtermiņa attīstību nodrošinošu vidē nonākošā piesārņojuma un siltumnīcefekta gāzu apjomus (samazinot enerģētikas, rūpniecības, transporta, lauksaimniecības, zivsaimniecības un mājsaimniecību radītās piesārņojošo vielu emisijas un radīto atkritumu daudzumu).  **[199]** Tautsaimniecības siltumnīcefekta gāzu emisiju intensitāte (t CO2 ekvivalenta/ uz 1000 LVL no IKP)   |  |  |  |  |  | | --- | --- | --- | --- | --- | | Bāzes vērtība  (gads) | 2014 | 2017 | 2020 | 2030 | | 1,69 | 1,48 | 1,30 | 1,13 | 1,07 | |
| 3. | Administratīvo izmaksu monetārs novērtējums | Šobrīd netiek paredzēt noteikumu projektā iekļauto nosacījumu ietekme uz administratīvajām izmaksām (naudas izteiksmē). |
| 4. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Noteikumu projekts sagatavots, ievērojot:  -) 2013. gada 21. maija Eiropas Parlamenta un Padomes Lēmumu Nr. 529/2013/ES par uzskaites noteikumiem attiecībā uz siltumnīcefekta gāzu emisijām un piesaisti, kas rodas darbībās, kuras saistītas ar zemes izmantošanu, zemes izmantošanas maiņu un mežsaimniecību, un par informāciju par rīcību, kas saistīta ar šīm darbībām;  **-) 2013. gada 21. maija Eiropas Parlamenta un Padomes Regulu Nr. 525/2013 par mehānismu siltumnīcefekta gāzu emisiju pārraudzībai un ziņošanai un citas informācijas ziņošanai valstu un Savienības līmenī saistībā ar klimata pārmaiņām un par Lēmuma Nr. 280/2004/EK atcelšanu Dokuments attiecas uz EEZ.** |
| 2. | Citas starptautiskās saistības | ANO Vispārējās konvencijas par klimata pārmaiņām un Kioto Protokola Līgumslēdzēju pušu konferencēs un pieņemtie lēmumi: 24/CP.19, 13/CMP, 19/CMP.1, 2/CMP.8, 2/CMP.7, 2/CP.17, 19/CP.18. |
| 3. | Cita informācija | Nav. |

|  |  |  |  |
| --- | --- | --- | --- |
| **1.tabula**  **Tiesību akta projekta atbilstība ES tiesību aktiem** | | | |
| Attiecīgā Eiropas Savienības tiesību akta datums, numurs un nosaukums | 2013. gada 21. maija Eiropas Parlamenta un Padomes Lēmums Nr. 529/2013/ES par uzskaites noteikumiem attiecībā uz siltumnīcefekta gāzu emisijām un piesaisti, kas rodas darbībās, kuras saistītas ar zemes izmantošanu, zemes izmantošanas maiņu un mežsaimniecību, un par informāciju par rīcību, kas saistīta ar šīm darbībām. | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 2013. gada 21. maija Eiropas Parlamenta un Padomes Lēmums Nr. 529/2013/ES 10. pants | Noteikumu projekta 40.1.6. apakšpunkts un 41. punkts | - | - |
| **Eiropas Savienības tiesību akta datums, numurs un nosaukums** | **2013. gada 21. maija Eiropas Parlamenta un Padomes Regulu Nr. 525/2013 par mehānismu siltumnīcefekta gāzu emisiju pārraudzībai un ziņošanai un citas informācijas ziņošanai valstu un Savienības līmenī saistībā ar klimata pārmaiņām un par Lēmuma Nr. 280/2004/EK atcelšanu Dokuments attiecas uz EEZ.** | | |
| A | B | C | D |
| **2013. gada 21. maija Eiropas Parlamenta un Padomes Regula Nr. 525/2013**  5. panta 1. punkts | Noteikumu projekta II sadaļa | - | - |
| **2013. gada 21. maija Eiropas Parlamenta un Padomes Regula Nr. 525/2013**  7. pants | Noteikumu projekta II; IV; V sadaļa | - | - |
| **2013. gada 21. maija Eiropas Parlamenta un Padomes Regula Nr. 525/2013**  **8. pants** | Noteikumu projekta II; V sadaļa | - | - |
| **2013. gada 21. maija Eiropas Parlamenta un Padomes Regula Nr. 525/2013**  **12., 13., 14. pants** | Noteikumu projekta III; IV; V sadaļa | - | - |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | |
| Noteikumu projekta I, II,II, IV, V, VI sadaļa. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu VARAM tīmekļa vietnē. |
| 2. | Sabiedrības līdzdalība projekta izstrādē | Noteikumu projekts publicēts VARAM tīmekļa vietnē 2017. gada 17. – 31. janvārim. |
| 3. | Sabiedrības līdzdalības rezultāti | Minētajā periodā sabiedrības pārstāvju viedokļi un komentāri netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Siltumnīcefekta gāzu inventarizācijas un prognožu sagatavošanā iesaistītās institūcijas – Noteikumu projekta II un III nodaļā minētās institūcijas. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektā iekļauto nosacījumu izpildei nav nepieciešams veidot jaunas institūcijas, likvidēt vai reorganizēt esošās institūcijas. Noteikumu projekta izpildē iesaistītās institūcijas iekļautos pasākumus nodrošinās piešķirto valsts budžeta līdzekļu ietvaros. |
| 3. | Cita informācija | Nav. |

Vides aizsardzības un

reģionālās attīstības ministrs K. Gerhards

Vides aizsardzības un reģionālās

attīstības ministrijas valsts sekretārs R. Muciņš

Gancone, 67026495

[Agita.Gancone@varam.gov.lv](mailto:Agita.Gancone@varam.gov.lv)

Zommere-Rotčenkova, 67026508

[Kristine.Zommere-Rotcenkova@varam.gov.lv](mailto:Kristine.Zommere-Rotcenkova@varam.gov.lv)